Vi har opholdt os 1 uge hos Pina Rosa og været meget begejstret for den varme, som familien modtag os med. Vi boede i underetagen på ejendommen, der er et nænsomt moderniseret tidligere vineri med helt unikke detaljer, som er hele rejsen værd. Der er en sydvendt terrasse med flot udsigt til Etna og en østvendt lukket gård med den mest vidunderlige og indbydende sydlandske stemning. Der er alle fornødenheder, blandt andet 2 toiletter!
Er man træt af standard indretninger og ordinære hotelværelser, vil dette sted være et must.
Centralt beliggende for gode oplevelser og udflugtsmuligheder, men der anbefales helt klart egen bil. Beliggenheden er ca 2 km uden for Linguaglossa og i stille og rolige omgivelser.